cyanic-selkie/wikianc huggingface dataset:
Tērvetes svīta
Apraksts
Tērvetes svītas stratotipiskais griezums atrodas Skujaines upes atsegumos pie Klūnām. Šeit atsedzas svītas vidējā daļa ap 2,5 metri biezumā, kuru veido ritmiska smilšu, dolomītmerģeļu un aleirolītu mija, ar bagātīgu mālu un dolomītu cementu. Sīkgraudainas un smalkgraudainas laukšpata-kvarca smiltis ir baltas vai rozā ar skaidri izteiktu slīpslāņjumu. Atsevišķos starpslāņos smilšu slāņojums ir lēcveidīgs un slīps ar slīpo sēriju nošķelšanu.
Akridīns
Vēsture
Pirmo reizi ieguvuši vācu ķīmiķi Karls Grēbe (Carl Gräbe) un Heinrihs Karo (Heinrich Caro) 1871. gadā no akmeņogļu darvas.
Īpašības
Skābā vidē veido akridīnija jonu un akridīnija sāļus. Šie sāļi ir ūdenī šķīstoši. Ūdens šķīdumiem piemīt zaļgana fluorescence un spilgti dzeltena krāsa.
Mālejas
Apdzīvotā vieta atrodas uz rietumiem no Palsmanes, pie autoceļa V243 (Blome–Birzuļi–Palsmane), netālu no Kļavaisas upes.
Safets Sušičs
Spēlētāja karjera
Individuālie sasniegumi
Aleksandrs Griščuks
Personīgā dzīve
Precējies ar Ukrainas šaha lielmeistari Natāliju Žukovu. 2007. gadā ģimenē piedzima meita.
Krīgers
Krīgers (de — 'karavīrs', no Krieg — 'karš'; sieviešu dzimtē Krīgere) ir vācu cilmes uzvārds. Cilvēki ar šo uzvārdu:
Mozart's House
Mozart's House ir Lielbritānijas grupas Clean Bandit dziesma, kas tika izdota 2013. gada 29. martā kā otrais singls no grupas debijas albuma New Eyes. Dziesmas žanrs ir hausmūzika, bet tajā arī ir iekļauta daļa no Volfganga Amadeja Mocarta skaņdarba "Stīgu kvartets Nr. 21". Dziesma tika ierakstīta 2010. gadā un pirmo reizi izdota 2011. gadā, bet neguva sasniegumus singlu topos, bet 2 gadus vēlāk, ka tā tika atkalizdota, dziesma sasniedza 17. vieta Lielbritānijas singlu topā UK Singles Chart.
Grete Treiere
Startējusi arī kalnu riteņbraukšanas sacensībās. 2004. gadā uzvarējusi SEB MTB maratona sieviešu konkurencē. Gretes treneris bija viņas vīrs Edgars Treiers.
Sets Maierss
Pazīstams ar darbību NBC skeču šovā Saturday Night Live, kur darbojas kopš 2001. gada, pašlaik ir galvenais autors un ziņu raidījuma parodijas Weekend Update vadītājs. Šajos amatos nokļuva pēc Tīnas Fejas un Eimijas Poleres aiziešanas no Saturday Night Live. Filmējies arī vairākās filmās, tai skaitā "Jaungada nakts". Viņa jaunākais brālis Džošs arī ir aktieris.
Klejs Tompsons
Arī viņa tēvs Maikls Tompsons (Mychal Thompson, dzimis Bahamu Salās) ir bijis basketbolists, spēlējis NBA. Tāpat basketbolists ir K. Tompsona vecākais brālis Maikls Tompsons, savukārt jaunākais brālis Trejs Tompsons ir profesionāls beisbola spēlētājs.
Divkle
Divkle (arī Diukle, Deukle, latgaliešu: Dyukle) ir ciems Vārkavas novada Upmalas pagastā. Atrodas pagasta ziemeļu daļā 11,3 km no pagasta un novada centra Vecvārkavas un 191,4 km no Rīgas.
Braņislavs Samoilavs
Karjera
2007. gadā Samoilavs uzvarēja Baltkrievijas čempionātā grupas braucienā, bet viņa spēcīgākā disciplīna bija individuālais brauciens. Baltkrievijas čempionātā individuālajā braucienā uzvarējis trīsreiz: 2009., 2010. un 2012. gadā.
Ralfs Krīgers
Trenera karjera
1998. gadā Krīgers kļuva par Šveices hokeja izlases galveno treneri. Par izlases treneri Krīgers strādāja līdz pat 2010. gada Olimpisko spēļu turnīram.
Dzerbaki
Dzerbaki ir ciems Maļinovas pagastā, Augšdaugavas novadā. Atrodas 241 km attālumā no Rīgas.
1. SS apmācības pulks
Izveidošana
Šim nolūkam jau 1944. janvārī tika pieņemts lēmums par apmācības pulku izveidi no jauniesauktajiem un Volhovas frontē viegli ievainotajiem, par 1. apmācības pulka komandieri ieceļot majoru Rūdolfu Kociņu, kas 28. janvārī Rīgā uzsāka pulka formēšanu. Par bataljonu komandieriem tika iecelti nesen izformētā 17. policijas bataljona rotu komandieri, pulka struktūra un vadība bija šāda:
Dienesta Gaitas
2. martā sasniedzot Breņčaņino staciju pie Ostrovas un gājiena kārtībā devās uz Veļikajas pozīcijām. Šeit aptuveni puse no pulka personālsastāva tika izdalīta 42. un 43. pulku papildināšanai, pats pulks tika iekļauts 19. divīzijā kā trešais (sākotnēji pēc numerācijas 6.) kājnieku pulks - 44. ieroču SS grenadieru pulks, komandiera amatā palika majors Kociņš.
Grieķu neatkarības karš
Ideja par bruņotu cīņu veidojās 1814. gadā Odesā dibinātajā grieķu tirgotāju patriotiskajā organizācijā "Draudzīgā brālība" (Philiki Etaireia). Grieķu sabiedrībā spēcīgu hellēnisma identitāti uzturēja grieķu ortodoksā baznīca, grieķu valoda un atmiņas par tautas vēsturi. Cita Balkānu pareizticīgā tauta serbi pēc 1804. gadā sāktās sacelšanās 1815. gadā pasludināja Serbijas kņazistes nodibināšanu. Grieķu sabiedrības elite Osmaņu impērijā baudīja virkni privilēģiju, un tie nebūt nebija noskaņoti revolucionāri. Grieķus regulāri iecēla par vietvalžiem Balkānu slāvu un rumāņu zemēs. Grieķu skaits Osmaņu impērijā bija ap četriem miljoniem un tikai puse no tiem dzīvoja mūsdienu Grieķijas teritorijā. Daudzi no Mazāzijā un Melnās jūras piekrastē dzīvojošajiem grieķiem vairs nerunāja grieķiski un bija kļuvuši par turīgiem tirgotājiem un kuģu īpašniekiem.
Modržice
Modržice (cz) ir pilsēta Čehijā, Dienvidmorāvijas apgabala Brno lauku apriņķī uz dienvidiem no Brno. Modržici ar Brno savieno tramvaja līnija.
Beluorizonti
Beluorizonti ir bāzēti trīs profesionāli futbola klubi — América, Atlético Mineiro un Cruzeiro. Tāpat pilsēta bija viena no 2014. gada FIFA Pasaules kausa norises vietām.
VoLTE
Vēsture
Līdz 2022. gada 31. decembrim Verizon plāno izbeigt savu 2G un 3G tīklu darbību, tā vietā koncentrējoties uz 4G LTE un 5G tīkliem. Klientiem ar ierīcēm bez 4G atbalsta būs jāiegādājās jaunas ierīces līdz atslēgšanas brīdim. Verizon pārtrauca aktivācijas procesus ierīcēm bez 4G atbalsta, un oriģināli Verizon bija plānojuši atslēgt savu 3G tīklu 2019. gadā, taču pagarināja atslēgšanas termiņu 3G tīklam divas reizes  — pirmajā reizē termiņš tika pagarināts līdz 2020. gada 31. decembrim, un pēc tam — līdz 2022. gada 31. decembrim. Verizon Tīkla Inženierijas departamenta viceprezidents apgalvo, ka šis termiņš netiks pagarināts. Kompānija norādīja, ka termiņu pagarinājumi tika pielemti, lai samazinātu šīs darbības ietekmi uz saviem klientiem, kas joprojām izmanto 3G tīklu. 2021. gada martā mazāk nekā 1% Verizon klientu izmanto 3G tīklu, un liela daļa 3G ierīču kas joprojām tiek izmantotas ir integrētas ierīces, kā piemēram gudrās mājas aksesuāri un privātīpašumu drošības sistēmas.
Andris Krušatins
Andris Krušatins (dzimis ) ir Latvijas futbolists, pussargs. Kopš 2018. gada spēlē FK Jelgava sastāvā.
Hermanis Samsons
Dzīvesgājums
Dzimis 1579. gada 4. martā Rīgas brīvpilsētā sardzes kapteiņa Nīmana Samsona ģimenē. 1583. gadā nomira viņa tēvs un māte apprecējās ar Borisu Depkinu. 1599. gadā viņš sāka studēt Rostokas un Vitenbergas universitātēs. 1605. gadā kļuva par maģistru un mācītāju Vitenbergas baznīcā. Polijas-Zviedrijas kara laikā viņš atgriezās Rīgā un 1608. gadā kļuva par Rīgas Domskolas inspektoru. Šajā laikā viņš bija luterāņu mācītājs bez draudzes. 1609. gada 24. jūnijā Samsons apprecēja Helēnu Hartmani, Rīgas tirgotāja Bruno Hartmaņa meitu. 1611. gadā Samsons kļuva par Doma baznīcas mācītāju, bet 1616. gadā par Pētera baznīcas virsmācītāju. Samsons bija pazīstams kā labs Bībeles pazinējs (saukts Herculles biblicus) un ass Romas katoļu baznīcas, īpaši jezuītu pretinieks. 1619. gada 16. jūnijā viņam piedzima dēls, kuru arī nosauca par Hermani. Meita Elizabete dzima ap 1622. gadu. 1621. gadā pēc Rīgas ieņemšanas Samsons teica apsveikšanas sprediķi Zviedrijas karalim Gustavam II Ādolfam, kurš, savukārt, 1622. gadā iecēla Hermani Samsonu par Vidzemes superintendentu (1622–1643). 1631. gadā Rīgas rāte pēc viņa priekšlikuma uz Domskolas bāzes pilsētā dibināja Akadēmisko ģimnāziju, un Samsons kļuva par šīs ģimnāzijas rektoru un profesoru, un pasniedza studentiem teoloģiju. 1633. gadā pēc Virskonsistorijas nodibināšanas kļuva par tās viceprezidentu. Hermaņa Samsona darbība bija pienācīgi novērtēta un 1640. gadā viņš tika iecelts muižnieku kārtā ar vārdu Samson von Himmelstierna. Hermanis Samsons miris Rīgā 1643. gada 16. decembrī.
Atspoguļojums kultūrā
Minhenes Karaliskā stikla glezniecības darbnīca Rīgas Domam 1885. gadā pagatavoja vitrāžu "„Rīgas delegācija sveic Zviedrijas karali Gustavu II Ādolfu 1621. gada 25. septembrī”". Tajā attēlots Hermanis Samsons, kurš kopā ar delegāciju sagaida Gustavu II Ādolfu.
Hermanis Samsons ir viens no varoņiem Rutku Tēva vēsturiskajā romānā "Trīs vella kalpi", kā arī Rīgas Kinostudijas 1970. gada filmā "Vella kalpi" un 1972. gada filmā "Vella kalpi Vella dzirnavās". Filmās Samsona lomu spēlē Kārlis Sebris.
Vitorio Emanuele Orlando
Vitorio Emanuele Orlando (it; dzimis, miris ) bija itāļu politiķis. Itālijas premjerministrs Pirmā pasaules kara laikā no 1917. līdz 1919. gadam.
Šī puiša dzīve
"Šī puiša dzīve" (en) ir 1993. gada ASV biogrāfiska drāma, kura ir balstīta uz Tobiasa Volfa tāda paša nosaukuma memuāriem. Filmas režisors ir Maikls Ketons-Džonss. Galvenās lomas atveido Roberts De Niro, Elēna Barkina un Leonardo Di Kaprio. Filmas pirmizrāde notika.
Tomass Rafls
Iepriekš spēlējis Austrijas hokeja līgas komandā Villacher SV, Zviedrijas hokeja līgas komandā Luleå HF un AHL komandā Manitobas "Moose".
Patrīcija Eiduka
Biogrāfija
2020. gada 12. decembrī 2020./2021. gada Pasaules kausa sezonas 2. posmā Davosā (Šveicē) P. Eiduka pirmoreiz Latvijas slēpošanas vēsturē iekļuva pasaules kausa ceturtdaļfinālā sprintā, finišējot 18. vietā. Kopš 1991. gada tā bija pirmā reize, kad kāds no Latvijas slēpošanas veidu pārstāvjiem pasaules kausa sacensībās tika labāko divdesmitniekā. Savukārt dienu vēlāk P. Eiduka 10 km brīvā stila distancē ar intervāla ieguva Latvijai rekordaugsto 8. vietu. Covid-19 pandēmijas dēļ šajā Pasaules kausa posmā nestartēja vairāku vadošo valstu sportistes.
2022.—2023. gada sezonas sākumā sekmīgi startēja Pasaules kausa posmā Lillehammerē. 10 km distancē brīvajā stilā ieņēma 11. vietu, bet sprintā pirmo reizi kvalificējās pusfinālam, iegūstot 12. vietu. Pasaules kausa posmā Davosā sprintā tika iegūta 20. vieta. Tour de Ski sacensībās sekmīgāko posmu aizvadīja Oberstdorfā. 10 km distancē klasiskajā stilā ierindojās 14. vietā, bet 20 km iedzīšanā slidsolī izcīnīja savu līdz šim labāko sasniegumu — 5. vietu. Daudzdienu sacensību pēdējā posmā ieņēma 13. vietu, bet Tour de Ski kopvērtējumā izcīnīja 14. vietu.
Nakše Džahānas laukums
<mapframe text="Nakše Džahānas laukums" width=260 height=260 zoom=15 > { "type": "ExternalData", "service": "geoshape", "ids": "Q4519" }
Tiksi (observatorija)
Vēsture
1957. gadā Starptautiskā ģeofizikas gada (SĢG) programmas ietvaros uz Tiksi reģionālā radiometeoroloģiskā centra bāzes tika sākti ģeofiziskie novērojumi. 1961. gadā ģeofizisko pētījumu programma tika nodota Krievijas zinātņu akadēmijas paspārnē, pārcelta uz SĢG poligonu dienvidrietumos no Tiksi un pārdēvēta par Polāro ģeokosmofizisko observatoriju. Observatorijas administrācija izvietojusies Tiksi ciematā, bet pētniecības infrastruktūra atrodas 6 km uz dienvidrietumiem no ciemata pie Suonannahas upes.
Artūrs Dārznieks
Artūrs Dārznieks (dzimis Jēkabpilī) ir latviešu kamaniņu braucējs.
Narelle Kelnere
Narelle Kelnere (en; dzimusi kā Jorgensena (en); —  Jaundienvidvelsa) bija Austrālijas starptautiskā meistare šahā (1977), divkārtējā Austrālijas sieviešu šaha čempionāta uzvarētāja (1972, 1974).
Slepkavība un pašnāvība
1987. gada 24. decembrī Austrālijas šaha federācija nāca klajā ar paziņojumu, kurā izteica dziļu nožēlu gan par Džona Kelnera, gan Narelles Kelneres nāvi.
Martins Jergensens
Larss Martins Jergensens (dk, dzimis ) ir Dānijas futbola treneris un bijušais futbolists, spēlējis pussarga pozīcijā, bijis Dānijas futbola izlases dalībnieks.
Zāle (grupa)
Nosaukums
Grupas nosaukuma izvēli vēlākā intervijā viens no tās dibinātājiem Pēteris Draguns skaidroja šādi:
Vēsture
Martas Kreituses un Pētera Draguna pirmie mēģinājumi kopā muzicēt bija jau 1990. gados, tomēr nekāda grupa vēl toreiz netika izveidota. Atkal abi satikās 2013. gada beigās un, iesaistot, arī Kasandru Kaņepi, izveidoja grupu „Zāle”. Grupas pirmās uzstāšanās notika 2015. gada 19. februārī Ģertrūdes ielas teātrī Rīgā. 2015. gadā grupai pievienojās Tarass Kuzmenko, Kira Maija Kirsanova un Aivis Gailītis. Tajā pašā gadā Naba Music arī izdeva grupas debijas albumu „Viņa”, kura atvēršanas koncerts notika tā gada 1. maijā, mūzikas klubā Nabaklab. 2016. gadā Kultūras inovāciju centrs laida klajā grupas otro albumu „Viņš”, kura atvēršanas koncerts notika tā gada 15. decembrī Zirgu ielas koncertzālē.
Elza Barūne
Pēc ģimnāzijas beigšanas sākusi skatuves gaitas 1927. gadā Jelgavas Latviešu teātrī kā koriste. Aktiermākslas prasmi apguvusi darba procesā pie režisoriem Jāņa Kļavas, Žaņa Kopštāla un Jurija Jurovska. No trīsdesmito gadu beigām bija viena no ievērojamākām Jelgavas teātra aktrisēm. Pēc Jelgavas Drāmas teātra slēgšanas 1953. gadā pāriet uz Valmieras Drāmas teātri, kurā nostrādā līdz 1968. gadam.
Kas nomoka Gilbertu Greipu
"Kas nomoka Gilbertu Greipu" (en) ir 1993. gada ASV drāma, kuras režisors ir Lase Halstrēms. Galvenās lomas atveido Džuljete Lūisa, Džonijs Deps, Leonardo Di Kaprio, Marija Stīnburgena un Džons Reilijs. Filmas pirmizrāde notika.
Bo Hamburgers
Dopings
2001. gadā viņu atlaida no Team CSC komandas pēc pozitīva EPO testa. Vēlāk viņš tika attaisnots, jo B prove bija zem testa robežas, bet joprojām augstāka par normālu. Pēc šī gadījuma Dānijas riteņbraukšanas savienība viņam vairs neļāva pārstāvēt Dāniju. Hamburgers šo pret aizliegumu cīnījās ar juridiskiem līdzekļiem.
Fricis Hābers
Fricis Hābers (de; dzimis, miris ) bija ebreju izcelsmes vācu ķīmiķis. 1918. gada Nobela prēmijas ķīmijā laureāts par amonjaka sintēzi no tā elementiem (Hābera procesa izstrādi). Hābers tiek uzskatīts par ķīmiskā kara "tēvu". Tomēr vienlaikus arī tiek vērtēts kā pasaules izcilākais ķīmiķis, kas devis ievērojamu ieguldījumu rūpnieciskās ķīmijas jomā.
Biogrāfija
Dzimis Breslavā, tirgotāja ģimenē. Studēja Heidelbergas Universitātē, Berlīnes Humboltu universitātē un Berlīnes Tehniskajā universitātē. 1901. gadā apprecējās ar Klāru Immervāru, kura arī bija ķīmiķe. 1915. gadā Immervāra izdarīja pašnāvību. Pastāv uzskats, ka iemesls varētu būt nesaskaņas ar Frici Hāberu par ķīmisko ieroču izmantošanas ētiskumu, tomēr šai teorijai pierādījumi nav atrasti. No 1894. līdz 1911. gadam, strādājot Karlsrūes Universitātē, Fricis Hābers kopā ar Kārli Bošu izstrādāja Hābera procesu, kura rezultātā no gaisa slāpekļa tika sintezēts amonjaks, kas pavēra iespēju minerālmēslu un sprāgstvielu rūpniecības attīstībai.
Pēc nacistu nākšanas pie varas, 1933. gadā tika pieņemts Profesionālā civildienesta atjaunošanas likums, kas noteica ebreju atlaišanu no darba. Hāberam pavēlēja institūtā atlaist visu ebreju personālu. Lai gan Hābers bija pieņēmis kristīgo ticību un domāja, ka par nopelniem valsts labā Pirmā pasaules kara laikā viņam varētu būt tiesības palikt savā amatā, viņš vairs nevēlējās palikt Vācijā. 1933. gadā viņš pameta Vāciju, uzturējās vairākās valstīs, līdz Haims Veicmans piedāvāja Hāberam darbu Palestīnā, kuru Hābers pieņēma, bet 1934. gada 29. janvārī mira no sirds mazspējas Bāzeles viesnīcā, ceļā uz jauno darbavietu.
Gavari (Upmalas pagasts)
Gavari ir ciems Vārkavas novada Upmalas pagastā. Atrodas pagasta centrālajā daļā 2,8 km no pagasta un novada centra Vecvārkavas un 201,3 km no Rīgas.
Bismaks Bijombo
Bismaks Bijombo Sumba (sw; dzimis Lubumbaši Zairā) ir profesionāls Kongo DR basketbolists, spēlē centra pozīcijā. Pašlaik 2023. gadā pārstāv Nacionālās basketbola asociācijas (NBA) klubu Fīniksas "Suns".
Kereki
Vēsture
Mūsdienās pēdējie zināmie kereki dzīvoja Anadiras rajona dienvidos Beringovskas, Meinipiļginas un Hatirkas ciemos.
Virzīts nogrieznis
Virzienus var piešķirt ne tikai nogriežņiem, bet arī, piemēram, daudzstūriem, iegūstot virzītus daudzstūrus, kuru laukumi var būt gan pozitīvi, gan negatīvi.
Maurīcijas pelēkā baltactiņa
Uzvedība un barība
Ligzdošanas sezona ilgst no septembra līdz martam ar intensīvāko periodu no oktobra līdz decembrim. Dējumā 2—3 gaiši zilas olas. Ligzda kausveida, vīta no smalkiem zāļu stiebriņiem.
Hosrovs Harandi
Biogrāfija
Divas reizes uzvarējis Pasaules šaha čempionāta izcīņas cikla Rietumāzijas zonas turnīros Teherānā (1975, 1978) un piedalījies starpzonu turnīros:
Muhameds Fāriss
Muhameds Fāriss dzimis Halebā (Alepo). No 1969. līdz 1973. gadam viņš mācījās Sīrijas gaisa spēku akadēmijā Nairabas aviobāzē netālu no Halebas. 1973. gadā Fāriss sāka dienēt Nairabas aviobāzē par lidotāju un instruktoru.
Neretas muiža
Muižas pils atradās pie Neretas upītes 7 km uz dienvidaustrumiem no tagadējās Neretas. Līdz mūsdienām ir saglabājusies vecā Neretas muižas kungu māja ar 18. - 19. gadsimta interjera elementiem. No pārējām muižas ēkām ir saglabājušās vienīgi drupas.
Vēsture
Pēc Kurzemes hercogistes aneksijas un iekļaušanas Krievijas Impērijas sastāvā Neretas muižu 1824. gadā ieguva grāfs Andrejs Šuvalovs, kuram piederēja arī Rundāles pils. Pēc Andreja Šuvalova nāves Rundāles pili mantoja viņu vecākais dēls, bet Neretas, Zalves un Daudzevas muižas jaunākais dēls Pēteris Šuvalovs. Pēc 1920. gada agrārās reformas muižas pēdējais īpašnieks, atstājot muižu, uzspridzināja tās kungu māju.
Austrumeiropas platforma
Austrumeiropas platforma jeb Krievijas platforma ir Zemes garozas struktūra Eiropas austrumu daļā starp Norvēģijas Kaledonijas krokojuma kalniem ziemeļrietumos, Urālu hercīnajiem krokojumiem austrumos un Karpatu, Krimas, Kaukāza alpīnajām kalnu grēdām dienvidos un dienvidrietumos. Morfoloģiski Austrumeiropas platforma veido lielu līdzenumu (Austrumeiropas līdzenums), kuru šķērso vairāku lielu upju ielejas.
Pamatklintājs
Austrumeiropas platforma iekļauj sevī Baltijas un Ukrainas vairogus un Krievijas plātni. Kopējā platība ir apmēram 5,5-5,9 mlj. km2. Austrumeiropas platforma ir sena Laurāzijas tipa platforma, kuras pamatni lielākajā daļā sastāda krokots kristāliskais pamatklintājs, kas konsolidējies arhaja beigās un rifeja sākumā. To veido magmatiskie un stipri metamorfizētie arhaja, apakšējā un vidējā proterozoja ieži, kas arhaja un Karēlijas (Svekofennas), bet Skandināvijas dienvidos arī Dālslandes (Grenvilas) un gotiskajā krokojumu epohās ir ievērojami dislocēti. Daži autori pie Austrumeiropas platformas pieskaita arī Baikāla krokojuma apgabalus tās rietumu un ziemeļu malā. Gandrīz visā teritorijā pamatklintāju sedz horizontāli uzguļoši nogulumieži. Tādējādi pamatklintājs atrodas 1-2 km dziļumā Maskavas sineklīzes un Pievolgas vidusdaļas teritorijā, un vairāk kā 5 km dziļumā Dņepras-Donas un Piekaspijas ieplakās. Latvijā pamatklintājs atrodas 388-1923 m dziļuma robežās. Pamatni veido kristāliskie slānekļi un granīti, kas iziet virspusē Baltijas (Fenoskandijas) un Ukrainas (Azovas-Podolijas) vairogu teritorijās. Bez to tas atrodas tuvu virspusei Voroņežas masīva robežās, kur atrodas Kurskas magnētiskās anomālijas dzelzs rūdas iegulas.
Latvijas teritorija
Latvija atrodas Austrumeiropas platformas Baltijas sineklīzes ziemeļaustrumu daļā, daļēji Baltijas vairoga dienvidu nogāzē, kā arī daļēji Baltkrievijas anteklīzes nogāzē. Tās austrumu daļā ir Latvijas ieliece. Nogulumiežus veido galvenokārt paleozoja jūras nogulumi (dolomīti, kaļķakmeņi, māls, kvarca smiltis, veidņsmiltis, ģipšakmens). Valsts dienvidrietumos ir sastopami arī mezozoja kontinentālie (brūnogles, smiltis) un jūras nogulumi. Nelielā daudzumā ir atrasta arī nafta. Virsējo līdz 200 m biezo nogulumiežu kārtu veido kvartāra ieži.
Igors Angelovskis
Igors Angelovskis-Mrme (mk; dzimis ) ir Ziemeļmaķedonijas futbola treneris un bijušais futbolists. Spēlējis pussarga pozīcijā. No 2015. līdz 2021. gadam bija Ziemeļmaķedonijas futbola izlases galvenais treneris.
Lokzarna
[[Attēls:Colon scheme.svg|thumb|Lokzarnas posmi (iekrāsoti gaiši brūnā krāsā).
Egļupe (Dubnas pieteka)
Egļupe ir Dubnas labā krasta pieteka Preiļu un Līvānu novados.
Lokzarna
3. lejupejošā zarna
Florins Kicu
Izglītība
1996. gadā absolvējis Grinela koledžu. 2001. gadā Kicu Aiovas štata Universitātē ieguva maģistra grādu ekonomikā un doktora grādu makroekonomikā un starptautiskajā ekonomikā.
Integrētā mārketinga komunikācijas
Integrētā mārketinga komunikācija (IMK) ir koncepcija, saskaņā ar kuru uzņēmums koordinē un integrē dažādos komunikācijas kanālus, lai sniegtu skaidru un neatvairāmu ziņu par uzņēmumu un tā produktiem. Lai veidotu efektīvu komunikāciju starp uzņēmumu un patērētāju un sasniegtu uzņēmuma izvirzītos mērķus, mūsdienu mārketings piedāvā integrēt mārketinga komunikācijas jeb izmantot integrētās mārketinga komunikācijas, kuras pielietojot uzņēmums iegūst efektīvāku komunikācijas līdzekli — rezultāts un atdeve ir ievērojami augstāka, jo kompleksa pieeja jautājumu risināšanā ir efektīvāka.
Windows 11
Windows 11 ir uzņēmuma Microsoft izstrādātās Windows NT operētājsistēmas versija, kas tika izziņota 2021. gada 24. jūnijā kā 2015. gadā izdotās Windows 10 pēctece. Windows 11 tika izdota 2021. gada 5. oktobrī kā bezmaksas atjauninājums atbalstītām ierīcēm, kurās darbojas sistēma Windows 10 (izmantojot Windows Update).
Ahtium
Vēsture
No 1977. līdz 1983. gadam Talvivāras apkārtnē Somijas ģeoloģijas dienests atklāja niķeļa iegulas. Minerālu ieguves licence tika piešķirta uzņēmumam Outokumpu. Iegulas bija lielas, bet sliktas kvalitātes, tāpēc tajā laikā metāla ieguve nebija ekonomiski izdevīga. Eksistēja bioizskatošanas tehnoloģija, kuru varētu šeit izmantot, bet tā bija jauna un neizmēģināta lielos apjomos, tāpēc uzņēmums neriskēja to pielietot.
2000. gados Outokumpu mainīja stratēģiskos plānus un atteicās no savām raktuvēm. Talvivāras depozīta ieguves tiesības 2004. gadā tika pārdots bijušajam darbiniekam Pekam Perē (Pekka Perä) par diviem eiro.
Džons Teniels
Sers Džons Teniels (en; dzimis, miris ) bija angļu grāmatu ilustrators un karikatūrists 19. gadsimta otrajā pusē.
Pazīstams kā britu žurnāla Punch karakatūrists vairāk nekā 50 gadu garumā, kā arī kā zimējumu autors Lūisa Kerola grāmatām "Alises piedzīvojumi Brīnumzemē" un "Alise Aizspogulijā".
Igors Ivanovs (šahists)
Mūža pēdējie gadi ASV
Mūža pēdējos gados Ivanovs biežāk pavadīja ASV, kur spēlēja dažādos turnīros. Kopā ar sievu Elizabeti viņš dzīvoja Jūtā. 2005. gada martā Igoram Ivanovam tika diagnosticēts vēzis. ASV šaha federācija materiāli atbalstīja viņa ārstēšanos, tomēr slimības attīstība nebija apturama. 2005. gada augustā, trīs mēnešus pirms savas nāves, Ivanovs ieņēma augsto 8. vietu ASV atklātajā šaha čempionātā, bet trīs nedēļas pirms nāves viņš uzvarēja Jūtas atklātajā šaha čempionātā. 2005. gadā par nopelniem turnīros 1980. gados FIDE piešķīra Ivanovam starptautiskā lielmeistara nosaukumu.
Burvestība mēnessgaismā
"Burvestība mēnessgaismā" (en) ir 2014. gada ASV romantiska komēdija, kuras režisors un scenārija autors ir Vudijs Allens. Galvenās lomas atveido Emma Stouna, Kolins Fērts, Džeki Vīvere, Mārša Geja Hārdena, Hamišs Linklaters un Saimons Makbērnijs. Filmas pirmizrāde notika.
Bruno Puriņš
Dzīvesgājums
Dzimis 1928. gada 16. decembrī Berdjanskā bijušā latviešu strēlnieka Andreja Puriņa ģimenē. Viņa tēvu nogalināja Lielā terora laikā. Mācījās Starojurjevas (Староюрьево) vidusskolā Tambovas apgabalā. Pēc Otrā pasaules kara pārcēlās uz dzīvi Latvijā, studēja Latvijas Valsts Universitātes Ķīmijas fakultātē, kuru absolvēja 1951. gadā un sāka strādāt Latvijas Zinātņu akadēmijas Neorganiskās ķīmijas institūtā. Pēc aspirantūras studijām (1951—1954) Lidijas Liepiņas vadībā viņš 1955. gadā aizstāvēja zinātņu kandidāta grādu un bija šī institūta vecākais pētnieks (1954—1957) un Elektroķīmijas laboratorijas vadītājs (1957—1997), institūta direktors (1962—1984). 1968. gadā viņš aizstāvēja ķīmijas zinātņu doktora grādu, darbojās fizikālās ķīmijas un neorganisko materiālu tehnoloģijas nozarē. 1968. gadā Puriņu ievēlēja par LZA korespondētājlocekli, 1971. gadā par īsteno locekli un 1975. gadā par LZA Ķīmijas un bioloģijas zinātņu nodaļas akadēmiķi sekretāru, 1984. gadā par LZA prezidentu. Viņš darbojās kā žurnāla "Latvijas Zinātņu Akadēmijas Vēstis" Ķīmijas sērijas (Известия Академии наук Латвийской ССР. Серия химическая) galvenais redaktors loceklis, bija PSRS Zinātņu akadēmijas īstenais loceklis (1987), tad Krievijas Zinātņu akadēmijas īstenais loceklis (1991).
Darbi
Vadīja pētījumus par metālu koroziju, metālu elektroķīmisko izgulsnēšanu un elektroķīmisko ekstrakciju, izmantojot šķidrās membrānas. B. Puriņa darba rezultāti ietverti trijās monogrāfijās, vairāk nekā 200 publikācijās, viņš saņēmis ap 50 autorapliecību un patentus.
Ībigava-Vārenbrika
Administratīvais dalījums
Ībigavas-Vārenbrikas sastāvā ietilpst sekojošas pilsētas daļas:
Vēsture
Kopš 13. gadsimta Lauzicas markā ietilpstošais Lībenverdas apriņķis, kura teritorijā radās Ībigavas un Vārebrikas pilsētas tika iekļauts Brēnas grāfistē, bet kopš 1301. gada Meisenes markgrāfistē. 1360. gada Lībenverdas apriņķis tika iekļauts Saksijas-Vitenbergas hercogistē.
1499. gadā Saksijas kūrfirsts Frīdrihs III izveidoja Kūres apgabalu (de), viens no kura apriņķiem bija Lībenverda.
Stolbi
Vēsture
Ilgu laiku klinšaino veidojumu atrašanās vietas bija zināmas tikai vietējiem medniekiem; piekļuve tiem bija sarežģīta, bet taku vietas tika rūpīgi sargātas. Lielāka interese par šiem dabas veidojumiem radās 18. gadsimta 30. gados, kad aizsākās pamatīgāka šīs Sibīrijas daļas izpēte.
Davids Navara
Davids Navara (cs; dzimis Prāgā) ir Čehijas starptautiskais lielmeistars šahā (2002).
Patriks Līhijs
Biogrāfija
Līhijs ir dzimis Kreganā, Hakmisas pagastā, Limerikas grāfistē, netālu no Limerikas grāfistes un Korkas grāfistes robežas. Viņš bija viens no septiņiem brāļiem, kuri visi bija sportisti.Viņa brālis Kons Līhijs izcīnīja medaļas 1906. gada neoficiālajās olimpiskajās spēlēs un 1908. gada vasaras olimpiskajās spēlēs. Arī cits brālis, Timotijs Līhijs, bija spēcīgs lēkšanas disciplīnās.
Tadeuss Makkleins
1900. gada vasaras olimpiskajās spēlēs Parīzē Makkleins startēja četrās vieglatlētikas. disciplīnās. Labāko rezultātu viņš ieguva tāllēkšanā, kur ar rezultātu 6.435 metri ieņēma 7. vietu. Viņš startēja arī 100 metru skriešanas disciplīnā, kur startēja gan kvalifikācijas skrējienā, gan pusfinālā, taču, veicot atkārtoto skrējienu, nespēja uzrādīt augstvērtīgu rezultātu un fināla skrējienam nekvalificējās. 200 metru barjerskrējienā viņa rezultāts kvalifikācijas kārtā bija 27.2 sekundes, iegūstot trešo vietu otrā kvalifikācijas skrējiena kopvērtējumā. Ar šo rezultātu viņš nekvalificējās fināla skrējienam. Savukārt 4000 metru šķēršļu skrējienā viņš nefinišēja.
Suhonoja
Vēsture
20. gadsimta 30. gados tika izveidots kolhozs „Jaunais Darbs”, uz kuru mēneša laikā no viensētām uz jauno ciematu pārveda apmēram simts viensētu ēkas. 1937. gadā PSRS Lielā terora laikā, NKVD īstenojot tā saukto "Latviešu operāciju", apcietināti 68 Suhonojas latvieši, no kuriem lielākā daļa tika nogalināti. Pēc Otrā pasaules kara daudzi ciemata iedzīvotāji pārcēlās uz Latviju.
Pēc 2014. gada 1. janvāra datiem ciemā pastāvīgi dzīvo 419 cilvēki, no kuriem aptuveni 100 ir latvieši, Mūsdienās (2016. gadā) ciemā darbojas feldšeru akušieru punkts, vidusskola, bērnudārzs, klubs, divi veikali, vairākas zemnieku saimniecības. Daudzi iedzīvotāji strādā piemājas saimniecībās. Ciemā ir luterāņu draudze. Notiek latviešu kopienas sarīkojumi Ziemassvētkos un Jāņos.
Vukesonas arēna
Arēnas būvniecība sākās 2005. gada 29. martā, bet būvniecība tika pabeigta 2008. gada 11. janvārī. Atēnas ietilpība ir 19 000 skatītāju vietu, un tās platība ir 63 000 m². 2011. gada 21. janvārī arēna tika pārdēvēta par MasterCard Center, bet 2016. gada 1. janvārī par LeSports Center. Pēc LeTV Sports slēgšanas arēna tika īslaicīgi nosaukta par Huaxi Live. Kopš 2017. gada septembra General Motors Cadillac nodaļai pieder arēnas nosaukuma piešķiršanas tiesības.
Širina Ebādi
Biogrāfija
1969. gadā absolvējusi Teherānas Universitāti. Tajā pašā gadā kļuva par vienu no pirmajām tiesnesēm Irānā. No 1975. līdz 1979. gadam bijusi Teherānas pilsētas tiesas vadītāja.
1979. gadā kopā ar citām tiesnesēm viņa bija spiesta atkāpties no šī amata, jo valstī tika nodibināma islāma republika, un jaunie valsts vadītāji uzskatīja, ka islāms aizliedz sievietēm ieņemt šo amatu. Kļuva par klerku. Kad Ebādi un citas bijušās tiesneses pretestēja par šo darbību, viņām tika piešķirts augstāks amats Tieslietu departamentā, bet tomēr aizliegums strādāt par tiesnesi tika saglabāts. Vēlāk Ebādi iesniedza atlūgumu. Vēlējās uzsākt juristes praksti, tomēr sākotnēji viņai tika atteikta licence.
Eness Kanters Frīdoms
E. Kanters ir opozīcijā pašreizējai Turcijas valdībai un prezidentam Redžepam Tajipam Erdoganam kā Gulena kustības atbalstītājs, valstī ir izdots orderis viņa arestam un atņemta Turcijas pilsonība.
Turcijas izlase
2010. gadā E. Kanters atteicās pārstāvēt Turcijas basketbola izlasi Pasaules čempionātā, kas notika Turcijā (izlase izcīnīja sudraba medaļas). Turcijas pieaugušo izlasē debitēja 2011. gada Eiropas čempionātā. Vēlāk Turcijas izlasē nav spēlējis politisku iemeslu dēļ.
Berlīnes kongress
Berlīnes kongress noritēja Vācijas Impērijas galvaspilsētā Berlīnē no 1878. gada 13. jūnija līdz 13. jūlijam. Kongresa mērķis bija apmierināt Eiropas lielvaru — Lielbritānijas un Austroungārijas — intereses Balkānos, kuros pēc 1877.-1878. gada krievu-turku kara bija pārāk palielinājusies Krievijas Impērijas ietekme.
Čevas teorēma
Pierādījums
Ir redzams, ka pierādāmās vienādības kreisā puse ir pozitīva jo vai nu visas trīs attiecības AF/FB, BD/DC un CE/EA ir pozitīvas (ja punkts O atrodas ABC iekšpusē), vai divas no šīm attiecībām ir negatīvas un viena — pozitīva (ja O atrodas ārpus ABC).
Šo attiecību apzīmēsim ar r. Tātad Analoģiski mēs varam izteikt, ka trijstūru ACF un FCB attiecība ir vienāda ar r —  un.
Ja C un O atrodas dažādās pusēs AB, tad iepriekšējie secinājumi ir analoģiski, tikai trijstūru laukumi tiek saskaitīti, nevis atņemti.
Viļņas pareizticīgo katedrāle
Baznīcu 1346. gadā uzcēla Lietuvas lielkņazs Aļģirds savas otrās sievas, Tveras kņaza meitas Julianas vajadzībām, kad Lietuvas valsts oficiāli vēl bija pagāniska. No 1419. gada baznīca ieguva katedrāles statusu. 1495. gadā tieši pirms kāzām ar Lietuvas lielkņazu Aleksandru Jagellonu dievkalpojumā baznīcā piedalījās Maskavas lielkņaza Ivana III meita Maskavas Jeļena, kas 1513. gadā tika apglabāta šajā katedrālē. Katedrāles uzturēšanu un pārbūvi atbalstīja Lietuvas lielkņazistes ietekmīgā Ostrožsku dzimta, tostarp Konstantins Ostrožskis.
Koku vairogblakts
Dzīves cikls
Gadā attīstās viena paaudze. Ziemo otrās attīstības stadijas nimfa, kas slēpjas koku stumbra vai zaru mizā. Ziemojušas nimfas kļūst aktīvas martā vai aprīlī. Līdz pieaugušam īpatnim tās nobriest maijā vai jūnijā. Vasarā notiek pārošanās un olu dēšana uz lapu apakšējās virsmas. Augusta beigās sāk parādīties pirmās nimfas. No sākuma jaunās nimfas turas kopā, bet pēc pirmās apvalka nomešanas un pārejas otrajā attīstīšanās stadijā ap septembri tās izklīst un oktobrī sāk meklēt vietu kokos, kur paslēpties ziemošanai.
Ortostatiskā hipertensija
Ja ortostatiskā hipertensija ietekmē cilvēka spēju palikt vertikālā stāvoklī, to uzskata par ortostatiskas nepanesamības paveidu. Ķermeņa nespēja regulēt AS var būt disautonomijas paveids.
Ārstēšana
Pašlaik ortostatiskas hipertensijas ārstēšanai oficiāli nav neviena ārstēšanas metode, jo tā joprojām ir maz zināma un var būt izraisīta dažādu iemeslu dēļ. Tādējādi ārstēšana tiem, kam ir šis traucējums, joprojām ir izmēģinājuma-un-kļūdas eksperimentāla ārstēšana. Dažas ārstēšanas metodes, kuras ir veiksmīgi izmantotas šim stāvoklim, ir zāles doksazosīns, karvedilols, kaptoprils un propranolola hidrohlorīds. Tiek izmantota arī līdzās esošo slimību ārstēšana, piemēram, hipovolēmija. Daži speciālisti smagos gadījumos intravenozi ievada fizioloģisko šķīdumu hipovolēmijas ārstēšanai, kas, ja tas ir cēlonis, samazina ortostatisko hipertensiju līdz drošam līmenim. Nospiedošas drēbes virs iegurņa un apakšējām ekstremitātēm var tikt izmantotas kā daļa no terapijas, jo daudziem ar šo traucējumu rodas asins uzkrāšanās problēma.
Lugažu draudzes novads
Muižas
1782. gadā Lugažu draudzes novadā bija šādas muižas:
Mamera
Mamera (fr, de, lb) ir 25 kilometrus gara Alzetes kreisā krasta pieteka Luksemburgā. Izteka Luksemburgas dienvidrietumos. Tek ziemeļaustrumu virzienā. Ietek Alzetē pie Meršas. Mameras krastos atrodas Kopstala un Merša.
Džandzjakou
Administratīvais iedalījums
Džandzjakou prefektūras līmeņa pilsēta administratrīvi iedalās sešos urbānajos rajonos (Qū), kas principā veido pašu Džandzjakou pilsētu (Cjaosji, Cjaoduna, Sjuaņhua, Sjahuajuaņa, Vaņcjuaņa un Čunli) un 10 apriņķos (Xiàn) — Džanbei, Kanbao, Gujuaņa, Šanji, Ju, Janjuaņa, Huaiaņa, Huailai, Džuolu un Čičena.
Unimaka
Unimaka (en, ale) ir ASV piederoša vulkāniska sala Klusā okeāna ziemeļos, Aleutu salu arhipelāga lielākā sala. Administratīvi pieder Amerikas Savienoto Valstu Aļaskas pavalstij. Sala mazapdzīvota, tās vienīgā apdzīvotā vieta Folspāsa ar 64 iedzīvotājiem, pārsvarā aleutiem, izvietojusies salas austrumu galā.
Kodila (upe)
Kodila ir labā pieteka Vigalai, 62,1 km attālumā no Baltijas jūras. Tās garums ir 26 km, sateces baseins ir 105 km².
Boiko
Boiko (uk; no etnonīma boiki (бойки)) ir ukraiņu cilmes uzvārds. Cilvēki ar šo uzvārdu:
Veļums
Tas ir apmetņa veida apģērbs, aptuveni 2,75 metrus garš un 90 cm plats, kuru garīdzniekam uzliek uz pleciem, kad viņš gatavojas ņemt rokās monstranci. Veļumam var būt vidusdaļā stiprinājumi, lai apliekot to uz pleciem, pie kakla to varētu sastiprināt. Bieži veļumam iekšpuses galos ir kabatas, kuras izmanto, saņemot rokās monstranci, lai tās kailas nepieskartos monstrancei. Veļumu parasti izgatavo no dārga auduma, izmantojot visbiežāk zīdu vai zīdā ieaustus zelta pavedienus. Atkarībā no liturģijas, veļums var būt zelta vai baltā krāsā.
Māris Krakops
Kopš 2003. gada šaha sacensībās piedalās reti. Pēc profesijas Māris Krakops ir jurists.
Transpirācija
Ja auga lapas vairāk ūdens transpirē, nekā uzsūc no jauna, tad rodas ūdens deficīts, kā dēļ lapu šūnas zaudē savu spriegumu un augs novīst. Transpirācijas rezultātā no augiem iztvaiko daudz ūdens. Tā, piemēram, ir aprēķināts, ka pieaudzis kukurūzas augs diennaktī transpirē 0,8 l ūdens, viens kāposts — 1 l, bet bērzs vairāk par 60 l. Transpirācijas rezultātā, iztvaikojot ūdenim, tiek regulēta arī lapu temperatūra.
Ļaunprogrammatūra
Ja programmatūra kaitējumu rada izstrādātāja neapzinātu kļūdu vai nekvalitatīvas izstrādes dēļ, tā netiek uzskatīta par ļaunprogrammatūru. Parasti lietotāji un organizācijas aisardzībai pret ļaunprogrammatūras uzbrukumiem lieto dažādu aizsargprogrammatūru, piemēram, pretvīrusu programmatūru vai ugunsmūri.
Andreja Pumpura iela (Rīga)
Vēsture
Pirmo reizi Rīgas adrešu grāmatās Andreja Pumpura iela atrodama 1877. gadā ar nosaukumu Andreja iela (de, ru). Ielas apbūve veidojusies pēc Rīgas citadeles nocietinājumu sistēmas nojaukšanas, kad pilsētas apbūves zonā tika iekļauta arī teritorija starp Esplanādi, Krišjāņa Valdemāra ielu un Elizabetes ielu.
Ēvalds Rimbenieks
Dzīvesgājums
1941. gada 14. jūnija deportācijas laikā viņu Aizputē apcietināja un izsūtīja uz Vjatlaga soda nometnēm, kur tika nogalināts. Pēc nometnes arhīva ziņām miris 1944. gada 20. janvārī 11. lagpunktā.
Rietumu automaģistrāle
Rietumu automaģistrāle (A1) bija pirmā automaģistrāle (Autobahn), kas tika uzbūvēta Austrijā, un tā tika projektēta kā Lielvācijas Reichsautobahn sistēmas sastāvdaļa. Tā tika pabeigta 1967. gadā un ved no Vīnes pievārtes caur Lincu līdz Zalcburgai, kur savienojas ar vācu Bundesautobahn 8 pie Valzerbergas robežšķērsošanas punkta.
Suhailina
Apdzīvotā vieta izvietojusies netālu no autoceļa V636.
2. SS apmācības pulks
Dienesta gaitas
1944. gada aprīlī tika uzsākta divīzijas štatam nepieciešamo vienību formēšanu, 11. aprīlī divīzijai tika nosūtīta sakarnieku rota 2 virsnieku, 8 instruktoru un 111 kareivju sastāvā, veterinārā rota 88 kareivju sastāvā un amatnieku rota 43 kareivju sastāvā, aprīlī arī tika saformētas trīs prettanku apmācības rotas šādā vadībā:
Biķernieku memoriāls
Otrā pasaules kara laikā Biķernieku mežā apmēram 46,5 tūkstoši cilvēku (pēc padomju aprēķina; pēc citiem avotiem — ap 35 tūkstoši cilvēku), no kuriem 20 tūkstoši ebreju, pārējie — padomju karagūstekņi un vietējie politiski neuzticamie,  tika nogalināti un apbedīti masu kapos. 1944. gadā vācu specvienība atraka kapus un sadedzināja līķu atliekas, tāpēc precīzs nogalināto skaits nav zināms. Pavisam Biķernieku mežā atrasti 55 masu kapi. Memoriāls izveidots galvenajā slepkavošanas vietā, kur 1942.-1944. gadā tika izveidoti 42 masu kapi. Vēl 13 atradās uz ziemeļaustrumiem no turienes un tika lietoti 1941. gada apšaušanās — 12 atrodas pie Bākas kalna trigonometriskā torņa, kur tie apzīmēti ar akmens apmalēm un vertikālām akmeņu šķembām, un vieni pie toreizējās šosejas.
Aristida Briāna iela
Ielas raksturojums
Aristida Briāna iela sākas krustojumā ar Krišjāņa Valdemāra ielu un Nītaures ielu, virzās vairāk uz austrumiem Brasas apkaimes virzienā. Ielas sākumdaļā līdz Šarlotes ielai bagātīga koku aleja, vienā pusē (nepāra numuru) atrodas bijusī Latvijas Universitātes Ķīmijas fakultātes ēka un Japānas vēstniecība, otrā pusē — Rīgas 1. slimnīcas teritorija ar tās pārziņā esošo Ādas un seksuāli transmisīvo slimību klīniskā centra ēku.
Personālā bagātība
Saimnieciskā bagātība sastāv no aktīviem, kas pieder sabiedrībai kopumā (t. i., centrālai un vietējai varai). Tajā ietilpst, piemēram, ceļi, slimnīcas, skolas, parki un bibliotēkas.
Kosmos-146
Lidojuma gaita
Aptuveni 18. martā Kosmos-146 nogāja no orbītas un sadega Zemes atmosfērā.
Kalnaziedu pilskalns
Kalnaziedu pilskalns ir pilskalns Vidzemē, kas atrodas Daugavas senlejas (Pļaviņu HES ūdenskrātuves) labajā krastā, Aizkraukles pilsētas austrumu nomalē pie bijušajām Kalnaziedu mājām, kur tagad atrodas Aizkraukles vēstures muzejs.
Elza Preisa
Elza Preisa (dzimusi, mirusi ) bija latviešu montāžas režisore.
Rūta Donelija (šahiste)
Rūta Donelija (en; dzimusi, mirusi ) bija ASV šahiste.
Saknes vārdu serveris
Atrisinātāja darbība
Praksē lielākā daļa šīs informācijas nemainās ļoti bieži un tāpēc to kešo kešatmiņā serveros vai lietojumprogrammā iebūvētā kešatmiņā. Tāpēc DNS pieprasījumi root serveros var būt samērā reti. Aptauja 2003. gadā ziņo, ka tikai 2% no visiem pieprasījumiem root serveriem bija pareizi. Nepareiza vai neesoša kešatmiņa bija atbildīga par 75% pieprasījumu, 12,5% bija ar nezināmiem TLD pieprasījumiem, 7% — meklēja IP adreses, it kā tie būtu domēna vārdi utt. Daži nepareizi konfigurēti galddatori pat mēģināja atjaunināt TLD saknes servera ierakstus. Līdzīgs novēroto problēmu un ieteicamo labojumu saraksts ir publicēts RFC 4697.
Saknes servera adreses
Desmit serveri sākotnēji atradās ASV; tagad visi tiek operēti, izmantojot anycast adresēšanu. Trīs serveri sākotnēji atradās attiecīgi Stokholmā (I-Root), Amsterdamā (K-Root) un Tokijā (M-Root). Vecākiem serveriem bija savs vārds, pirms tika izveidota līdzīgu nosaukumu izmantošanas politika. Izmantojot Anycast, lielākā daļa fizisko sakņu serveru tagad atrodas ārpus Amerikas Savienotajām Valstīm, tādējādi nodrošinot augstu veiktspēju visā pasaulē. Ir arī vairākas alternatīvas nosaukumvietas sistēmas ar alternatīvu DNS root, izmantojot savu root nosaukumu serveru kopu, kas pastāv paralēli galvenajiem vārdu serveriem. Pirmais, AlterNIC, radīja ievērojamu preses daudzumu.
Saknes zonas fails
Saknes zonas faila saturs ir autoritatīvo DNS serveru nosaukumu un ciparu IP adrešu saraksts visiem augstākā līmeņa domēniem (TLD), piemēram, com, org, edu un valsts koda augstākā līmeņa domēniem. 2004. gada 12. decembrī TLD tika uzskaitīti 773 dažādi autoritatīvi serveri. Vēlāk TLD skaits ievērojami pieauga. Kopš 2020. gada jūlija, saknes zonu veidoja 1511 TLD (kas neietver 55 domēnus, kas nav piešķirti, 8 ir izņemti un 11 testa domēnus). Citi vārdu serveri pārsūta pieprasījumus, par kuriem viņiem nav informācijas par autoritatīvajiem serveriem, root vārdu serverim. Root nosaukuma serveris, izmantojot tā root zonas failu, atbild ar novirzīšanu uz autoritatīvajiem serveriem par atbilstošu TLD vai ar norādi, ka šāda TLD nav.
Zarafšona
Iztece no Zarafšonas ledāja Hisora Alajā. Tek rietumu virzienā. Izbeidzas Korakolas oāzē, nesasniedzot Amudarju, kuras pieteka tā senatnē bijusi.
Martino
Martino var būt:
Ķīšezera iela
Ielas raksturojums
Ķīšezera iela ir 1,287 km gara vietējas nozīmes iela Čiekurkalna apkaimes ziemeļaustrumos. Tā sākas krustojumā ar Gaujas ielu un virzās austrumu virzienā kā asfaltēts ceļš. Iela krustojas ar Rusova ielu, Kokneses prospektu, Kadagas ielu un beidzas krustojumā ar Ezermalas ielu.
Pērnavas vaivadija
Izveidošana
1598. gadā Sigismunds III Vāsa iebruka Zviedrijā ar 5000 vīru lielu karaspēku, taču tika sakauts Stongebrū kaujā un bija spiests atgriezties Polijā. Kara priekšvakarā Pārdaugavas hercogistes iekārta tika reformēta, padarot to līdzīgāku pārējās Polijas-Lietuvas ūnijas pārvaldei. 1599. gada 24. jūlijā Zviedrijas parlaments atcēla Sigismundu III no troņa, kas kalpoja par iemeslu Poļu-zviedru kara (1600-1629) sākumam.
Leonards Latkovskis
Leonards Latkovskis var būt:
Džeisons Beitmens
Viņa māsa Džastīne Beitmena arī ir aktrise, savukārt tēvs Kents Beitmens — kinoproducents un režisors.
Silvians Vidmers
Silvians Vidmers (de, dzimis ) ir Šveices futbolists, spēlē aizsarga pozīcijā. Pašlaik (2021) Vidmers pārstāv Vācijas Bundeslīgas komandu Mainz 05 un Šveices futbola izlasi.
Kaškadarja
Kaškadarja (uz) ir 378 kilometrus gara upe Uzbekistānas dienvidos.
Jelgavas novada ciemu uzskaitījums
Jaunsvirlaukas pagasts
Jaunsvirlaukas pagasta centrs atrodas Staļģenē. Jaunsvirlaukas pagastā atrodas 14 ciemi, no tiem 2 lielciemi, 4 vidējciemi, 6 mazciemi un 2 skrajciemi.
Līvbērzes pagasts
Līvbērzes pagasta centrs atrodas Līvbērzē. Līvbērzes pagastā atrodas 14 ciemi, no tiem 1 lielciems, 2 vidējciemi, 4 mazciemi un 7 skrajciemi.
Valgundes pagasts
Valgundas pagasta centrs atrodas Valgundē. Valgundes pagastā atrodas 11 ciemi, no tiem 1 lielciems, 2 vidējciemi, 7 mazciemi un 1 skrajciems.
Nikaragvas revolūcija
Nākšana pie varas
Mazāk kā mēnesi vēlāk,, FSLN gāza diktatūru un iegāja galvaspilsētā Managvā. Somosa bēga uz Maiami, līdzi paņemdams Valsts kasi. Tika izveidota pagaidu valdība, kuru vadīja kādreizējās mēreni kreiso grupas vadītājs Daniels Ortega. Somosu režīms bija atstājis valsti izpostītu. Managvas ezers bija nedzīvs, jo tajā bija pesticīdi, toksiskais piesārņojums un nesavākti notekūdeņi. Somosas laikā ļoti maz tika ieguldīts bērnu izglītībā. Bērni parasti gāja strādāt plantācijās. Vidēji tikai 60% bērnu uzsāka mācības, bet tikai 22% no tiem turpināja mācīties līdz 7. klasei, kas bija pēdējā pamatskolas klase. Kad sandīnisti nāca pie varas, divas trešdaļas iedzīvotāju neprata lasīt. Tikai dažu gadu laikā sandīnisti panāca lasītprasmes īpatsvara palielināšanos līdz 86%.
Lielie Bernāni
Lielie Bernāni ir ciems Preiļu novada Aglonas pagastā. Izvietojies pagasta ziemeļu daļā 34 km no novada centra Preiļiem, 7 km no pagasta centra Aglonas un 237 km no Rīgas.
Ezera Ukini
Apdzīvotā vieta izvietojusies pie autoceļa V744, Rušona ezera krastā.
Volters Džonsons
Karjera
1999. gadā The Sporting News ierindoja V. Džonsonu 4. vietā starp 100 izcilākajiem beisbolistiem, viņš bija visaugstāk ierindotais pičers. Tajā pašā gadā V. Džonsons tika iebalsots MLB gadsimta simboliskajā izlasē.
Eriks O'Dells
Spēlētāja karjera
Laika posmā no 2013. līdz 2015. gadam O'Dells aizvadījis 41 spēli NHL kluba Vinipegas "Jets" rindās.
Levons Aronjans
Šahista karjera
2000. gadā debitējis Pasaules šaha čempionātā pēc izslēgšanas sistēmas Lasvegasā, kur 2. kārtā zaudējis Janam Timmanam ar ½:1½. 2004. gadā Tripolē nokļuvis līdz 3. kārtai. 2005. gadā Pasaules kausa izcīņā Hantimansijskā kļuvis par uzvarētāju, finālā pieveicot Ruslanu Ponomarjovu ar 3:1. 2007. gadā pretendentu maču finālā uzvarējis Alekseju Širovu ar 3½:2½. Tomēr 2007. gada Pasaules šaha čempionāta Mehiko nospēlējis neveiksmīgi, dalot ar Aleksandru Morozēviču 6.-7. vietu. 2007. gada Pasaules kausa izcīņā izstājies 4. kārtā. 2011. gadā pretendentu mačos Kazaņā zaudējis ceturtdaļfinālā Aleksandram Griščukam ar 2½:3½. 2013. gadā pretendentu turnīrā Londonā dalījis ar Pjotru Svidleru 3.-4. vietu. 2013. gada Pasaules kausā Trumsē izstājies 3. kārtā. 2014. gadā pretendentu turnīrā Hantimansijskā dalījis (atkal ar Svidleru) 6.-7. vietu. 2017. gadā Tbilisi uzvarējis Pasaules kausa šahā, finālā pieveicot Dinu Ližeņu ar 4:2, un nodrošinājis piedalīšanos 2018. gada Pasaules šaha čempionāta pretendentu turnīrā. 2018. gada martā Berlīnē palicis 8. vietā pretendentu turnīrā. 2021. gada jūnijā Bukarestē dalījis 2.-4. vietu Grand Chess Tour 1. posma turnīrā.
Dins Ližeņs
Biogrāfija
Pārstāvējis Ķīnas komandu lielākajos komandu šaha turnīros:
Voltas stabs
Voltas stabs bija pirmais praktiski pielietojamais elektroķīmiskais strāvas avots. To izgudroja Alesandro Volta 1800. gadā. Šī līdzstrāvas baterija sastāvēja no viena vai vairākiem galvaniskajiem elementiem, kas savukārt sastāvēja no cinka un sudraba diskiem, kas tika atdalīti ar sālsūdenī piesūcinātu auduma gabalu. Volta pēc eksperimentiem noteica — jo vairāk galvanisko elementu, jo lielāks elektriskais spēks (tagad tiek saukts par spriegumu un mērīts voltos, par godu Voltam) tiek atdots.
Tabita Bebita
Dzīves sākums
Sāra (Tabita) Bebita dzimusi 1779. gada 9. decembrī Masačūsetsas štata Hardvikas pilsētiņā. 1793. gada 12. augustā viņa kļuva par šeikeru biedri Masačūsetsas Hārvardas šeikeru kopienā.
Sajs Jangs
Karjeras laikā viņš uzstādīja vairākus pičošanas rekordus, daudzi no kuriem noturējās vairāk nekā gadsimtu. Viņš ir svinējis uzvaru 511 spēlēs un piedzīvojis 316 zaudējumus (abi rādītāji ir pašreizējie rekordi). Tāpat viņam pieder MLB rekords aizvadītajās spēlēs (815).
Jirki Jokipaka
Jirki Jokipaka (fi, dzimis ) ir somu hokejists, spēlē aizsarga pozīcijā. Pašlaik (2019) Jokipaka pārstāv KHL komandu Novosibirskas "Sibirj".
Narodņicisms
Narodņicisms (ru, no народ — 'tauta') kā sociāla parādība un narodņiki (ru) kā tās pārstāvji bija sociāli aktīva kustība Krievijas impērijā, kas visspilgtāk izpaudās 19. gadsimta sešdesmitajos un septiņdesmitajos gados. Narodņiki lielākoties bija sabiedrības vidusšķiras pārstāvji, kas meklēja atbalstu "tautas masās". Viņi uzskatīja zemniekus par progresīvu sabiedrības slāni, bet zemnieku kopienu — par sociālisma iedīgli.
Kolins Fērts
Viņš kļuva pazīstams ar lomu 1995. gada TV adaptācijā Džeinas Ostinas grāmatai "Lepnums un aizspriedumi". Par šo lomu Fērts tika nominēts BAFTA televīzijas balvai.
Plovdivas amfiteātris
Apraksts
Skatītāju sēdvietas ir orientētas uz dienvidiem, ar skatu uz vecpilsētu un Rodopu kalniem. Teātris ir pusaplis ar ārējo diametru 82 metri, ēka sadalīta skatītāju daļā (auditorija) un skatuvē. Lai arī skatītāju daļa ir izcirsta klints nogāzē, ārējā rādiusa sēdvietām bija nepieciešami atbalsti un nesošas sienas. Skatītāju daļa nebija apjumta. Skatuves laukums jeb orhestra ir pakava formā, 26,64 m diametrā, ap to veidotas 28 skatītāju rindas ar marmora sēdekļiem, kas ar eju (diazomu) sadalītas divos līmeņos. Augstākajā skatītāju zonas daļā izvietotas šauras kāpnes, kas sadala to ķīļveida sektoros (kerkidēs). Teātra skatuves daļā ir podiums, uz kā balstās Scaenae frons — teātra skatuves pastāvīgā fona kolonnas.
Mūsdienās teātris tika atklāts 1970. gadu sākumā, zemes noslīdējuma rezultātā. Atklājumam sekoja ievērojama mēroga arheoloģiskie izrakumi, tai skaitā aptuveni 4,5 m biezas zemes kārtas notīrīšana. Plovdivas amfiteātris ir viens no vairākiem Senās Romas impērijas laika pieminekļiem, kas saglabājušies Bulgārijas teritorijā.
Laidņa atklātne
Laidņa atklātne ir šaha atklātne, kas sākas ar gājieniem: '''1. e2-e4 e7-e5 2. Lf1-c4'''.
Vēsture
Atklātne pazīstama jau no 15. gadsimta. Pieminēta de Lusena darbos, vēlāk to pētījis Filadors. Mūsdienu praksē atklātne reti sastopama.
Vasas pārveidne
Stīgas
Stīgas ir horizontāli stumbri jeb virszemes stoloni, kuri no sakneņa atšķiras ar to, ka tie nav auga galvenie stumbri, bet gan stumbru žākļu dzinumi un jaunie augi sāk augt stolonu galos. Stoloni ir gari, ar gariem, tieviem posmiem, un to mezglu vietās attīstās vasas un piesaknes, piemēram, zemenēm, kaulenēm un maura retējiem.